MF «Fosen» (1978)

MF «Fosen» (IMO: 7712951) var en norsk-registrert bilferge som ble bygget i 1978 ved Trønderverftet i Hommelvik i Malvik kommune i daværende Sør-Trøndelag. Fergen var verftets byggenummer 41 og ble levert 20. november 1978 – for det norske transportkonsernet Fosen Trafikklag – som satte fergen inn i ferge- og passasjertrafikk på fergesambandet Flakk–Rørvik i Trøndelag sammen med søsterferga «Trondheim» (fra 1979).

I mars 1989 ble fergen leid ut til det norske ferge- og hurtigbåtselskapet Møre og Romsdal Fylkesbåtar (MRF) som omdøpte fergen til «Nordmøre». Hun ble solgt til MRF den 16. juni 1989. I 2002 ble MRF omdannet til datterselskapet Fjord1 MRF, og i 2012 ble fergen overført til morselselskapet Fjord1.

Høsten 2021 ble fergen solgt til Fosen Gjenvinning for opphugging. Den 18. november 2021 kl. 09:27 norsk tid ankom fergen Fosen Gjenvinning på Kjerkholmen i Trøndelag. Den 27. april 2023 ble fergen slettet fri fra heftelser i Sjøfartsdirektoratet med oppgitt årsak som "opphugget".

 Sambandsoversikt 
PeriodeFergesambandVegMerknaderRef.MF «Fosen»1978–1989Flakk–RørvikMF «Nordmøre»1990–1992Kvalvåg–KvisvikRiksvei 161992–1993Bremsnes–KristiansundRiksvei 671993–2000Hareid–Sulesund2002–2008Festøya–SolavågenSommeren 2008Halsa–KanestraumReservefergeSommeren 2010Solholmen–Mordalsvågen2011–09.01.20202020–2021Halsa–KanestraumReservefergeKvanne–Rykkjem

 Hendelser 
 10. juni 2014: Fergen fikk tekniske problemer da hun trafikkerte på fergesambandet Solholmen–Mordalsvågen. Alternative ruter ble satt opp mellom fergesambandene Solholmen–Mordalsvågen og Aukra–Hollingsholmen.

 Fergen 

 Tekniske spesifikasjoner 

 Størrelse og dimensjoner 
Ved overlevering i 1978 hadde fergen en brutto(register)tonnasje på 773,42 BRT, og en netto(register)tonnasje på 420,75 NRT. Fergens lasteevne som levert var 70 TDW. Etter ommåling i 1994 hadde fergen en bruttotonnasje på 1 105 BT og en nettotonnasje på 331 NT.

MF «Fosen» målte en største lengde (LOA) på 73,52 meter, en lengde mellom perpendikulærene (LPP) på 65,47 meter, og en største bredde på 13,70 meter. Dypgående stakk ferga 3,401 meter, mens fergens dybde i riss (målt fra underkant av hoveddekksplaten til overkant av kjølplaten) målte 4,50 meter.

 Kapasiteter 
Ved overlevering hadde «Fosen» en bilkapasitet på 90 PBE (med hengedekk) og en maksimal passasjerkapasitet på 399 passasjerer. Fra 2012 ble blant annet hengedekket fjernet, og fergen hadde nå en bilkapasitet på 52 PBE, og en maks. passasjerkapasitet på 244 passasjerer.

 Maskin og fremdrift 
Hovedmaskineriet om bord på «Fosen» var bestående av én dieselmotor av typen Wichmann 6 AXA (TFAB E) med effekt på 1 800 BHK eller 1 324 kW. Hovedmotoren som ble bygget av Wichmann motorfabrikk på Rubbestadneset i Bømlo kommune i daværende Hordaland, var en 6-sylindret enkeltveis totakts-dieselmotor med sylinderdiameter på 300 mm, hvorav stempelslaget var på 450 mm.

Hjelpemaskineriet besto av to dieselgeneratorer med effekt på 116 kW hver. Fergen hadde også to kjeler, noe som er uvanlig på konvensjonelle bil- og pendelferger. Fremdriften var besørget av en skrupropell med ror i begge ender.

 Klassing og register 
MF «Fosen» var ved byggestart klasset i det norske klassifikasjonsselskapet Det Norske Veritas (DNV), og hadde følgende klassenotasjon: +1A1-K sheltered car ferry B. Fra 1997 var Sjøfartsdirektoratet oppført som klasseselskap. Fergen var i perioden 1992–2023 registrert i Norsk Ordinært Skipsregister (NOR), som er en underavdeling i Sjøfartsdirektoratet.

 Galleri 

 Referanser 

 Eksterne lenker 



Kategori:Norske ferger
Kategori:MRF-skip
Kategori:Sjøfart i Trøndelag
Kategori:Sjøfart i Møre og Romsdal
Kategori:Skip fra 1978
Kategori:Skip bygget i Norge
Kategori:Artikler i sjøfart-prosjektet